Page:Tragical ballad of Lord John's murder.pdf/4

4 "Ohon, alas! my lady gay,

To come so hastilie;

I thought it was my deadly foe,

Ye had trysted into me.

"O live, O live, my gay lady,

The space o' ae half hour,

And nae a leech in a' the land

But I'se bring to your bower."

"How can I live, how shall I live?

How can I live for thee?

Ye see my blude rins on the ground

My heart's blude by your knee!

"O take to flight, and flee, my love,

O take to flight and flee!

I wouldna wish your fair body

For to get harm for me."

"Ae foot I winna flee, lady,

Ae foot I winna flee;

I've dune the crime worthy o' death,

It's right that I should die.

"O deal ye well at my love's lyke,

The beer, but an' the wine;

For, ere the morn, at this same time,

Ye'll deal the same at mine.

THE CRUEL BROTHER.

was three ladies play'd at the ba',

With a heigh-ho! and a lily gay;